
Nr.12304/7.07.2023
RAPORT  DE  SPECIALITATE
-la proiectul de hotărâre privind aprobarea Devizului General rest de executat aferent obiectivului de investiții “Teren de sport multifuncțional Liceul Tehnologic

Teodor Diamant Boldești-Scăeni, județul Prahova”
Analizând Proiectul de Hotărâre prin care se propune aprobarea Devizului General rest de executat aferent obiectivului de investiții “Teren de sport multifuncțional Liceul Tehnologic Teodor Diamant Boldești-Scăeni, județul Prahova”, am constatat următoarele:

In data de 26.11.2019 s-a adoptat Hotărârea Consiliului Local nr.166 privind aprobarea indicatorilor tehnico-economici ai obiectivului de investiții “Teren de sport multifuncțional Liceul Tehnologic Teodor Diamant Boldești-Scăeni, județul Prahova”.


In anul 2019 a fost semnat Contractul de finanțare nr.9904/03.12.2019 – PNDL 2, (parți contractante MDLPA – UAT Oraș Boldești Scăeni) inregistrat la UAT Oras Boldești-Scăeni cu nr. 16786/11.12.2019 - Contract valabil până la 31.12.2022, prelungit până in 31decembrie 2024.

Prin Actul Aditional nr.2/22.12.2021 – se modifică valoarea contractului de finanțare si devine 1.351.230,04 lei.

Prin Actul Adițional nr.3/20.12.2022 – se prelungește durata contractului până in 31decembrie 2024.

In urma finalizării licitației a fost semnat Contractul de lucrari nr.22/27.05.2020 – Antreprenor -Asocierea SC Rifania Drumconstruct SRL cu SC BREAK Sistems SRL-termen finalizare 27.11.2020, prelungit prin acte adiționale.. 

Până la această dată, lucrările nu au fost finalizate, antreprenorul a fost informat cu privire la faptul ca sunt indeplinite condițiile de reziliere contract.

În momentul de faţă, prin Programul Naţional de Dezvoltare Locală a fost decontată suma totală de 382.040,00 lei (inclusiv TVA), reprezentând echivalentul celor două situaţii de lucrări realizate de către Constructor.

Valoarea rămasă de decontat din PNDL este de 969.190,04 lei, inclusiv TVA (diferenţa între finanţarea stabilită prin AA2 la Contractul de Finanţare nr. 9.904/03.12.2019, în sumă totală de 1.351.230,04 lei şi valoarea decontată până în prezent, în suma totală de 382.040,00 lei).

Conform Devizului General privind cheltuielile necesare realizării obiectivului de investiție “Teren de sport multifuncțional Liceul Tehnologic Teodor Diamant Boldești-Scăeni, județul Prahova” – rest de executat întocmit de proiectantul SC SPIRI COM SRL în luna iunie 2023, totalul general este 1.851.964,73 lei inclusiv TVA, din care C+M este: 1.560.296,07 lei inclusiv TVA.

Pentru a putea demara licitația prin care să se contracteze lucrările de execuție aferente obiectivului “Teren de sport multifuncțional Liceul Tehnologic Teodor Diamant Boldești-Scăeni, județul Prahova” – rest de executat, este necesara aprobarea Devizului General – rest de executat.

In conformitate cu prevederile:

Ordonanței de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

Hotărârii de Guvern 907/2016, art.10, alin.(4):

“(4)Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:

a)la data supunerii spre aprobare a studiului de fezabilitate/documentaţiei de avizare a lucrărilor de intervenţii;

b)la data solicitării autorizaţiei de construire;

c)după finalizarea procedurilor de achiziţie publică, rezultând valoarea de finanţare a obiectivului de investiţii;

d)la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local”. 

Din proiectul de hotărâre face parte Devizul general rest de executat, conform Anexei.
Faţă de cele menţionate mai sus, consider că adoptarea unei Hotărâri a Consiliului Local privind aprobarea Devizului General rest de executat aferent obiectivului de investiții “Teren de sport multifuncțional Liceul Tehnologic Teodor Diamant Boldești-Scăeni, județul Prahova” este necesară și oportună.
Șef Birou Urbanism,
Constantinescu Silvia

